Protokoll fra årsmøtet i Oslo Redaktørforening 15. mars 2018

1. **Åpning og konstituering**

Foreningens leder, Silje Hovland, ønsket velkommen til årsmøtet, som ble innledet med et minutts stillhet til minne om de av foreningens medlemmer som var gått bort siden forrige årsmøte. Kenneth Andresen ble deretter valgt som dirigent og Reidun Kjelling Nybø som protokollfører. Veslemøy Østrem og Kjell Werner ble valgt til å undertegne protokollen.

Det framkom ingen merknader til innkalling og dagsorden, og dirigenten erklærte møtet for lovlig satt.

1. **Årsberetning**

Årsberetningen for 2017 var tilsendt medlemmene på forhånd, og dirigenten leste beretningen punkt for punkt. Styreleder Silje Hovland fremhevet at det hadde vært et aktivt år for Oslo Redaktørforening med seks medlemsmøter samt kurs for sommervikarer. Det var ingen spørsmål eller kommentarer til beretningen.

Vedtak: Styrets årsberetning tas til etterretning.

1. **Regnskap**

Regnskapet for 2017 var tilsendt alle medlemmene på forhånd. Foreningens sekretær kommenterte kort et par punkter i regnskapet. Det var ellers ingen spørsmål eller kommentarer.

Revisjonsberetningen (konklusjonen) ble referert av dirigenten.

Vedtak: Regnskapet godkjennes.

1. **Valg**

**Styre**

Siden ingen av valgkomiteens medlemmer hadde anledning til å være til stede, la dirigenten frem valgkomiteens innstilling:

Leder: Silje Hovland (gjenvalg)

Nestleder: Ole Kristian Bjellaanes, NTB (gjenvalg)

Styremedlem: Helje Solberg, VGTV (gjenvalg)

Varamedlemmer (fast møtende)

David Stenerud, Dagsavisen (gjenvalg)

Hege Bakken, Fagbladet), (ny)

Valgkomiteens forslag ble enstemmig bifalt.

**Valgkomité**

Valgkomiteen har bestått av Nina Schmidt, Advokatbladet (leder), Lars West Johnsen, Dagsavisen og Lars-Eirik Nygaard, Vi Menn.

Dirigenten foreslo gjenvalg på valgkomiteen.

Forslaget ble enstemmig bifalt.

**Revisor**

Dirigenten foreslo gjenvalg av BDO AS v/ Erik Lie som revisor.

Forslaget ble enstemmig bifalt.

**5. Innsendte forslag**

Det forelå ingen innsendte forslag.

Oslo 20. mars 2018

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Veslemøy Østrem Kjell Werner

\_\_\_\_\_\_\_\_\_\_\_\_\_\_\_\_\_\_\_\_\_

Reidun Kjelling Nybø